
Najljepši ali i najnezahvalniji dio posla svakako je pobrojati sve one koji i koje su 
omogućili bolno porađanje ove knjižice, no knjige se jednim dijelom stvaraju i zbog tog 
slatko-gorkog posla. Prijatelj i/ce, drugari /ce, i članice obitelji godinama su mi pružali/e 
kritiku, savjete i podršku. 

Najveća zahvala, ipak, ide Radi Borić za prijateljstvo i drugarstvo koje nije od ovoga 
svijeta, koje je bilo s vremena na vrijeme naporno (uglavnom s moje strane), krajnje ne- 
uobičajeno u današnjem svijetu, nekima možda i sumnjivo, ali precious ne samo da se 
ovaj zbornik pojavi, već i u mnogim drugim, banalnim i manje banalnim problemima 
i pitanjima. Posebno to vrijedi za gotovo beskonačnu maii prepisku koja će nas kad je 
jednog dana objelodanimo proslaviti, ali i za sate i dane razgovora o identitetima, struk- 
turama moći, (cyber)feminizmima, ženama (i Ženama), muškarcima, ženoškarcima, 
ženskim i rodnim studijima, poeziji, (ne) akademizmu, kulinarstvu i još mnogo čemu. 

Intimna, duboka i iskrena zahvala ide dvjema ženama koje su odigrale nezahvalnu 
ulogu pomažući mi, uglavnom nesvjesno, da ponovno otkrijem značenje unutrašnjeg 
poriva, smisla, razloga i pjesama o biserju, iako nisu direktno sudjelovale u stvaranju 
zbornika. Meri jer je dala impuls za početak, Tei jer je bila neophodan poticaj za 
završavanje. Bez njih veliko je pitanje da li bi iz močvara mojih unutrašnjih sumnji i 
strahova, uspona i padova knjiga uopće isplivala. 

Velika zahvala ide i sve autorice u zborniku koje ne samo da su promptno pristale 
na objavljivanje svojih tekstova bez ikakve naknade, već su više nego lijepim riječima 
dale dodatnu energiju u najranijoj fazi projekta, a posebno Jenn Brayton koja je napi- 
sala recenziju. Naravno, ne smijem zaboraviti niti prevoditelje i prevoditeljice, i ma 
koliko je nepristojno ikoga izdvajati, jer su svi obavili posao profesionalno i korektno, 
ipak hvala Goranu Vujasinoviću na brzom i jeftinom ;) prevođenju u kojemu smo našli 
vremena i za nekoliko večeri ispunjenih pivom i idealima. 

Renati Risek jer je uobličila knjigu u nezamislivo kratkom roku. 

Biljani Kašić i Zeljki jelavić jer su me, ničim izazvane, prihvatile kao svoju. Biljani 
posebno jer je prekršila statut Ženskih studija i dozvolila mi da održim seminar, Željki 
pak na beskrajnoj energiji i strpljenju koje je pokazala u završnih nekoliko (tje)dana, a 
posebno jer joj je prešlo u naviku da me zove “draga”. 

U svojoj posljednoj inkarnaciji ona je vrlo pohotna. Sječiva s. 
tiju diskretno su uvučena. Ruka iskrivljena iza leđa, na prvi [ 
Upoznajte Molly iz Neuromancera Williama Gibsona, ili 
Cherry 2000 - seksi, odlučnu, rezerviranu i krajnje fantastič 

Moć koju te žene posjeduju je zla, tehnološka i, naravno, 
ili kontrola jasna je zabluda ili slučajna - moćna žena, kur 
android predstavljena je u popularnoj kulturi kao Pandora 2 
ovaj puta je elektronska i sasvim sigurno uključena u struju. 

Povezivanje erotske reprezentacije žene s često strašnim k 
elektronskih tehnologija nije nov kocept. Kinematografija j< 
pomorfizira strojeve i okleveta žene još tamo 1927. u kuli 
Metropolis. Seks, opasnost, žene i strojevi: zavjera praktičr 
filma u kojem žena uopće igra neku ulogu. Cyberfemmes su 
kinja je tek nekolicina, negdje između. 

Sveprisutni su i sveznajući... značaj novih elektronskih 
dizajn, primjena i Širenje ne mogu biti ignorirani i ne smiju 
ili indirektno, pitanja ekonomije, klase, rase, nacionalnosti, ■ 
su i definirana novim elektronskim tehnologijama. Što sm 
primjene tih novih tehnologija i medija, njihove dugotrajne 
manje vidljive. 

U knjizi “MediaLab: Inventig the future at MIT”, Nichč 
suju slijedeće riječi: “Jednom kada se nova tehnologija zakc 

valjka, onda ste dio ceste”. 2 Bez veličanja vojno-industrijskog kompleksa odgovornog za 
nastajanje i razvoj novih tehnologija, koje su alternative ostavljene ženama nezadovolj- 
nim s ulogama koje je odredilo patrijarhalno društvo? Ni u kom slučaju povezivanje 
ženskoga s “prirodom”, za što se zalažu eko-feministkinje i teoretičarke poput Camille 
Paglia. Više nije moguće, ni poželjno za žene da se predaju i vrate na te pozicije. 
Napredak novih elektronskih tehnologija ostavit će ih u prašini. 

Žene nisu usamljene u potrebi da razumiju kako, zašto i od koga su naši kriteriji i 
pouzdanje za razumijevanje nas samih, jedni drugih i našeg odnosa sa svijetom strgnuti 
i odbačeni. Rastvaranje konvencionalnih koncepata vremena i prostora putem novih 
elektronskih medija doprinijelo je prihvaćanju i uspjehu PoMo punk nihilizma, plu- 
ralizma, raznolikosti i nestajanja dominantne povijesti. Istovremeno, svjedoci smo krizi 
i individualnog i kulturnog identiteta kada se suočavamo s beskrajnim zadatkom 
uključivanja novih elektronskih medija u naše živote, ali bez prave kontrole nad njima. 

Cyberfeminizam kao filozofija ima potencijal da stvori poetičan, strastven, politički 
identitet i jedinstvo bez oslanjanja na logiku i jezik isključivosti i odvajanja. On nudi 
pravac za rekonstruiranje feminističke politike kroz teoriju i praksu s fokusom na novu 
tehnologiju radije no na druge razdorne faktore. On odbacuje trend brižno obrađenih 
opisa ljudi koji se oslanjaju na više od nekoliko pridjeva. Jer pitanje nije da li žene mogu 
biti točno opisane kao lezbijske separatistice, pacifistkinje, obojene žene... već - da li 
možemo prepoznati i osloviti osobni i politički utjecaj koji nove elektronske tehnolo- 
gije i mediji imaju na naš svakodnevni život. Nove elektronske tehnologije su trenutno 
iskorištene za manipuliranje i definiranje našeg iskustva. Cyberfeminizam ne prihvaća 
kao neizbježne suvremene primjene novih tehnologija koje iskazuju i (p)održavaju spe- 
cifične kulturalne, političke i seksualne stereotipe. Osposobljavanje žena na području 
novih elektronskih medija može biti rezultat demistifikacije tehnologije i prisvajanja 
pristupa tim oruđima. Cyberfeminizam je u suštini subverzivan. 

Vancouverski autor William Gibson slavljen je kao autor koji je riječ “cyberspace” 
uveo u popularnu kulturu, u svojem romanu Neuromancer, definirajući taj prostor kao 
“konsenzualnu halucinaciju”. 3 Zapravo, ta riječ se može iskoristiti za opisivanje elek- 
tronskog prostora u svim njegovim pojavnostima, od virtualne stvarnosti do telekomu- 
nikacijske infrastrukture ili Interneta. Kao što dobro pokazuje nedavna Clinton/ 
/ Goreova inicijativa za reguliranje Interneta ili Informacijskog autoputa, vlade počinju 
prepoznavati komercijalni potencijal medija, koji je decenijama bio nerazvijen, za 
državnu politiku. Predvidljivo, uključivanje feministkinja ili drugih marginalnih grupa 
u takve procese razvoja i oblikovanja nije zagovaran ni podržavan, niti u javnosti, niti 
privatnim inicijativama. 

U vrlo bliskoj budućnosti linije kulturalnog utjecaja bit će povučene na osnovi pris- 
tupa kompjuterima i kompjuterske pismenosti. Nova politička podjela stiže - oni koji 
imaju pristup kompjuterima i pismeni su vs. oni koji to nisu. NAFTA, automatizacija 
radnih mjesta i zakonodavstvo o “informacijskoj autocesti” u principu su podržani od 



pojedinaca, organizacija i korporacija koje imaju i promoviraju pristup. Oni koji imaju 
pristup kompjuterima i/ili su kompjuterski pismeni ali ne dijele entuzijazam za takve 
politike i inicijative brižno su izolirani i ne mogu se ujediniti u zahtjevima za socio-eko- 
nomskim reformama. Oni koji nemaju pristup, nisu kompjuterski pismeni, i u stvari 
su često tehnofobni, kritični su, ali ne nužno i konstruktivni u svojim analizama novih 
elektronskih tehnologija. 

Nove elektronske tehnologije predstavlaju magični krug iz kojega su žene tradicio- 
nalno isključene. Činjenica je da postoje čvrste prepreke našem učestvovanju u diskursu 
oblikovanja oruđa i primjena novih elektronskih medija. Žene su uvelike odsutne iz 
institucija mreža i struktura koje određuju kada i gdje će se razviti nove tehnološke pri- 
mjene i na koji način potencijal novih medija može biti opisan. Međutim, nedostatak 
inicijative, agresija ili determinizam ne smiju više biti iskorištavani za opravdavanje 
našeg kontinuiranog isključivanja. 

Jedan element obeshrabrivanja žena na ovom polju može biti praćen do povijesnog 
utemeljivanja ovih medija. Internet, svjetska kompjuterska mreža, izvorno je bila mala 
vojna mreža od četiri kompjutera poznata kao ARPANet. Ta kompjuterska mreža 
oblikovana je za istraživanje izvodljivosti stvaranja decentraliziranog sustava komuni- 
kacija koji bi mogao preživjeti nuklearni rat. Na sličan način, VR (virtualna stvarnost) 
također ima vojno porijeklo, izvorno zamišljena kao oruđe za simulacije bitaka. To 
porijeklo je jasno naglašeno u svakoj knjizi ili tekstu koji opisuje sadašnje ili potencijalne 
buduće primjene tih sistema. Ta iskrenost je sumnjiva, jer se ne uspostavljaju nikakve 
veze između povijesti medija i potencijalnog smjera razvoja. Očito je da se osnovne 
pretpostavke manifestiraju u suvremenim popularnim primjenama tih medija. Dokaz 
su trgovački centri, gdje video igre poput Night Trap, tvrtke Sega Genesis izazivaju 
igrače da spase oskudno obučene studentice od bande ubojica s kapuljačama. 

Margaret Benson, kanadska aktivistica s inženjerskim obrazovanjem i interesom za 
društvene i političke dimenzije znanosti i tehnologije, u poglavlju knjige Technology & 
Womens Voices pod naslovom “Womens Voices/Mens Voices: Technology as Language,” 
opisuje tehnologiju kao jezik za akciju i samoizražavanje. 4 Pristup strojevima i tehnolo- 
giji kulturalno je označen kao maskulinistički. Održavajući kontrolu nad novim tehnolo- 
gijama i promovirajući i držeći se tehnološkog pogleda na svijet, muškarci su nas pokašali 
ušutkati. Bez obzira da li se slažemo ili ne oko adekvatnosti takvog pogleda na svijet, jasno 
je da je odsustvo žena iz foruma koji raspravaljaju o tom pitanju veliki problem. 

Unatoč svim preprekama, žene su sve uspješnije u probijanju i ulasku u posvećeni 
krug. Posebno u filozofiji i kulturalnoj teoriji pomalja se zabrinuto shvaćanje da muško 
nasumično vladanje prirodom ne osigurava adekvatan temelj za ikakvu viziju koja bi 
bila vrijedna povesti nas u slijedeće stoljeće. Na tom turobnom i opljačkanom krajoliku 
pojavljuju se cyberfeminističke teoretičarke, govoreći i sastajući se. Novi lanac stvaranja 
i postojanja se uspostavlja; one preoblikuju jedna drugu, one se redefiniraju i zahtije- 
vaju nove elektronske tehnologije za žene. 

Virtualna stvarnost i cyberspace - tehnologije su za zamjenjeni život. Virtualna 
stvarnost opisuje širok spektar iskustava, uključujući transformacije dvodimenzionalnih 
predmeta i prostora putem medija kao što je holografija; instalacije koje koriste više 
video ekrana ili projektora za okruživanje gledatelja; i “hollywoodsku” definiciju koja 
postaje sve popularnija - ekrani koji se pričvršćuju na glavu, podatkovne rukavice ili 
čitava odijela. Teleprisustvo i cyberspace, kojima telekomunikacijske mreže omogućuju 
trenutnu interakciju s udaljenih lokacija, također se uobičajeno opisuju kao virtualni 
prostori. Dokaz utjecaja takvih tehnologija (koje su rastegle i izokrenule naše razumi- 
jevanje vremena i prostora, kao i ograničenja naših osjetljivih, fizičkih, ljudskih tijela) 
može se mjeriti paranojom koju su inspirirale. Cyberspace je postao plodno tlo za uzgoj 
višestrukih ličnosti, flaming, elektronsko vrebanje i na kraju korupciju roda. 

Tijelo u virtualnom prostoru nije tek korisničko sučelje; VR nudi mogućnost nje- 
gove razmjene, remodeliranja ili čak napuštanja fizičke prirode kojom smo, u stvarno- 
sti, opterećeni. Vanjske sile koje djeluju na nas i postavljaju ograničenja - nestale su. 
Gravitacija, fizikalni zakoni - nestali su. Entropija i protok vremena postaju besmisleni 
koncepti. Žene su oduvijek, iz vrline ili nužde, bile vješte u slobodnom padu uzemlju- 
jući se u osobnom fizičkom iskustvu. Ta vještina će dobro poslužiti kada se usudimo 
poći u druge dimenzije i vratimo se natrag. Ma koliko vješti postanemo u navigaciji tim 
prostorima i privremeno ostavljamo naša tijela iza sebe, upitno je da ćemo ikada doseći 
takvu besmrtnost. Virtualnost je slijepa točka patrijarhata. 

Pariš is Burning, film Jennie Livingston o rodu, identitetu i stilu dokumentira (prije 
uvođenja tehnološki utemeljene VR u pop kulturu) ultimativno virtualno iskustvo - 
šetnju Harlemom ili WaII Streetom u ženskoj tranvestitskoj odjeći. Transseksualci/ke i 
cross-dresserke, “šetači”, koji se natječu u kategorijama kao što su “direktor”, “student” i 
“model” prepoznaju da je uspješno utjelovljenje ili reprezentacija stereotipa mjerena i po- 
javljivanjem i stavom. “Realnost” je oduvijek bila nepisani kriterij za “prolaz”, i žene (one 
koje su izbjegle hospitalizaciju zbog neprilagođenosti) su postale stručnjakinje za to. 

Kroz virtualnu stvarnost dekonstrukcija roda ulazi u područje pop kulture i ta veza 
s novim elektronskim tehnologijama ima utjecaj na filozofiju cyberfeminizma. Tehno- 
loška konvergencija opisuje ujedinjavanje kompjutera, televizije i komunikacijskih 
tehnologija. Pa ipak, konvergencija daleko više opisuje evoluciju prema okolišu u koje- 
mu su elektronske tehnologije (sve)prožimajuće. Konvergencija se ne događa samo na 
tehnološkoj razini - događa se i na metafizičkoj. Kulturalna konvergencija može se 
opisati kao susretanje ili stapanje umjetnosti i tehnologije. Cyberfeminizam ulazi u 
arenu u kojoj može ščepati mnogo više od roda. 

Multimedija, interaktivni video, virtualna stvarnost; te nove tehnologije predstav- 
ljaju za žene mogućnost da se probiju iz unaprijed određenih uloga i napisanih dijaloga. 
Zečja rupa kroz koju se možemo stropoštati. Naša stvarna iskustva, kada nisu poricana, 
priznata su samo u njihovoj neposrednosti. Naše individualne povijesti i pokušaji 
izoliranja od ili pomicanja iz patrijarhalnog konteksta, oduvijek su bile podrivane i 





potcjenjivane. Naučile smo živjeti od ruke do usta. Prekoračivanje reda i linearna orga- 
nizacija informacija pružaju cyberfeministkinjama mogućnost da redefiniraju stvar- 
nost” našim terminima u našem interesu i da shvate da elektronska komunikacijska 
infrastruktura ili “matrica” može biti idealan instrument koji će novi soj feministkinja 
uzeti i igrati se njime. 

